Stay (երգ, The Kid Laroi և Ջասթին Բիբեր)

«Stay», ավստրալիացի ռեփեր the Kid Laroi-ի և կանադացի երգիչ Ջասթին Բիբերի երգը։ Թողարկվել է 2021 թվականի հուլիսի 9-ին որպես դեբյուտային «F*ck Love 3: Over You» միքսթեյփի լիդ-սինգլ։
Սինգլը գրավել է առաջնային հորիզոնականներ Ավստրալիայի, Միացյալ թագավորության, Կանադայի և ԱՄՆ-ի բազմաթիվ հիթ-շքերթներում, Global 200-ում։


== Արձագանք ==
«Stay»-ն ընդհանուր առմամբ ստացել է քննադատների կողմից դրական արձագանքներ։ The New York Times-ի իր հոդվածում Ջոն Կարամանիկան գտնում է, որ «Stay»-ը «չափազանց արդյունավետ» և տպավորիչ է Բիբեր և Լարոի զույգի կողմից, քան կարող էր լինել Justice-ի «Unstable»-ում։ Rolling Stone Australia-ից Թեյլր Ջենկեն երգը նկարագրում է որպես «նոր փայլուն մեղեդի»։ Complex-ից Ջորդան Րոուզը կարծում է, որ այս հիթում Լարոին և Բիբերը «հենվում են իրենց ուժեղ կողմերի վրա»։ HotNewHipHop-ից Ալեքս Զիդելը կարծում է, որ երգը «այնքան վարակիչ է, որքան կարելի է միայն ակնկալել», և համարում է «ամառվա համար լավագույն և հստակ փոփ առաջարկ»։ Billboard-ից Ջեյսն Լիպշուցը կարծում է, որ երգը «հնչում է այնպես, կարծես պետք է Լարոյին հասցնի փառքի նոր մակարդակի»։ Vulture-ից Ջասթին Կուրտոն երգը անվանել է «էներգիկ, լի սինթեզատորներով և փոփ-բանգերներով»։ Uproxx-ից Քերոլայն Դրոքը հայտարարել է, որ «Էյֆորիկ կրկներգից և դրայվային ռիթմերից բաղկացած» «աշխույժ կոմպոզիցիան» հիթը կդարձնի «ամռան հաջորդ երգը»։ CBC Music-ից Ռոբերտ Ռոութը գնահատել է Լարոյիի և Բիբերի համագործակցությունը իբրև «տարվա առաջին անակնկալներից մեկը» և ասել է, որ երգը «երկու ֆալցետիստ երգիչների հմտություններից օգուտ է քաղում»։


== Առևտրային հաջողություն ==
The Kid Laroi-ի համար հարազատ Ավստրալիայում ARIA Singles Chart-ում 2021 թվականի հուլիսի 19-ից սկսած «Stay» սինգլը մեկ շաբաթ եղել է առաջատար։ Նրա համար այս հիթը երկրորդ  չարթթոփերն էր՝ «Without You» սինգլից հետո (որը մայիսին առաջատար էր), իսկ Բիբերի համար՝ որպես հիմնական երգիչ, սա հինգերորդ չարթթոփերն էր։ New Zealand Singles Chart-ում նույնպես «Stay»-ը եղել է առաջատար, The Kid Laroi-ի գործունեությունում՝ առաջին, իսկ Բիբերի գործունեության ընթացքում 11-րդ անգամ։
Միացյալ թագավորության UK Singles Chart-ում «Stay»-ը զբաղեցրել է 5-րդ հորիզոնականը՝ դառնալով Լարոյիի համար թոփ 10-ում հայտնված երկրորդ, իսկ Բիբերի համար՝ 27-րդ հիթը։
ԱՄՆ-ում «Stay»-ը զբաղեցրել է 3-րդ հորիզոնականը Billboard Hot 100-ում՝ ունենալով 34,7 միլիոն սթրիմ, 12,9 միլիոն ռադիոհերարձակում և վաճառքի 12000 օրինակ։ Բիբերի համար սա 24-րդ հիթն էր, որը զբաղեցրել է թոփ տասնյակը (Hot 100), և նա դարձել է շքերթում 100 անգամ հայտնված ամենաերիտասարդ երգիչը (27,4 տարեկան)։ Սինգլը առաջատար է եղել նաև Streaming Songs-ում՝ դառնալով Լարոյիի համար առաջին, իսկ Բիբերի համար 6-րդ չարթթոփերը այս հիթ-շքերթում։ 2021 թվականի օգոստոսի 14-ին սինգլը գլխավորել է Billboard Hot 100 հիթ-շքերթը՝ դառնալով Լարոյիի համար առաջին, իսկ Բիբերի համար 8-րդ չարթթոփերը ԱՄՆ-ում։


== Երաժշտական տեսահոլովակ ==
«Stay» երգի պաշտոնական երաժշտական տեսահոլովակը նկարահանել է ռեժիսոր Colin Tilley-ը, իսկ պրեմիերան կայացել է 2021 թվականի հուլիսի 9-ի կեսգիշերին՝ սինգլի թողարկման հետ միասին։ Հոլովակի օպերատորը Էլիզա Թալբոթն էր, պրոդյուսերը՝ Ջեք Վինթերը, իսկ գործադիր պրոդյուսերները՝ Ջեյմի Ռանտան և Թիլլին։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Stay»